burgasdotpro/wikipedia huggingface dataset:
Škrob

Škrob ("amylum") je makromolekulárna látka syntetizovaná rastlinami. Je to biely prášok bez chuti a vône, nerozpustný v studenej vode. Ide o konečný produkt fotosyntézy rastlín.
Chemické vlastnosti.
Škrob je nejednotný polysacharid so vzorcom (C6H10O5)"n" , jeho základnou zložkou je glukóza, ktorá vytvára dva rôzne oddeliteľné polysacharidy: amylózu a amylopektín. Amylóza tvorí 20% škrobu a vytvára lineárny reťazec D-glukozónových jednotiek. Je rozpustná v studenej vode a pri reakcii s jódom sa zafarbí na modro. Amylopektín tvorí 80% škrobu, spôsobuje vetvenie a je to najväčšia makromolekula v prírode. Pri styku s jódom sa zafarbí na červenohnedo, až fialovo. Na rozdiel od amylózy, amylopektín je nerozpustný v studenej vode. Škrob nie je alkoholicky kvasiteľný, tento dej spôsobia až enzýmy (v tráviacej sústave živočíchov a človeka), ktoré odbúravajú skvasiteľné sacharidy. Zahrievaním škrobu sa tvorí škrobový maz, ktorého hydrolýzou vzniká škrobový sirup, škrobový cukor a glukóza. Pražením škrobu sa tvorí dextrín. Dôkaz škrobu v neznámej látke sa uskutočňuje pomocou roztoku jódu. Prítomnosť škrobu je indikovaná modrofialovým sfarbením.
Zdroje a využitie.
Škrob patrí medzi fyziologicky a hospodársky najdôležitejšie polysacharidy. Ukladá sa procesom asimilácie v zásobných orgánoch rastlín (semenách či hľuzách zemiakov, kukurice, pšenice, ryže) vo forme škrobových zŕn. Zvlášť bohaté na škrob sú zemiaky, banány, obilniny a maniok. Podľa surovín, z ktorých je vyrobený, sa rozoznáva zemiakový, kukuričný, pšeničný, ryžový škrob a iné.
Získavanie škrobu je mechanické. Surovina je rozdrvená a škrob sa z nej získa praním.
Škrob je dôležitou surovinou pre potravinárstvo, využíva sa pri kvasení, ale tiež vo farmaceutike a v chemickom priemysle na výrobu lepidiel, náterových hmôt a apretúr, je súčasť pudingov a na výrobu škrobových derivátov. Slúži taktiež ako potrava alebo zdroj energie pre teplokrvné živočíchy.
Výmena obyvateľstva

Výmena obyvateľstva je presídlenie obyvateľstva dvoch alebo viacerých štátov alebo geografických celkov v opačných smeroch uskutočnené približne v rovnakom čase.
Presídľovanie obyvateľstva sa dotklo desiatok miliónov ľudí na celom svete. Obzvlášť to platí pre národnostne rôznorodú Európu, kde neustále dochádzalo ku presídleniam menšinových častí obyvateľstva.
Najväčší vplyv na výmenu obyvateľstva mali najmä vojnové udalosti a ich konečné výsledky.
Bobby Joe Morrow

Bobby Joe Morrow (* 15. október 1935, Harlingen, Texas, USA† 30. máj 2020, San Benito) bol americký atlét a trojnásobný olympijský víťaz. Ako šiesty atlét v histórii olympijských hier získal "bežecké double" na trati 100 a 200 metrov.
V októbri 2006 pomenovala po ňom vysoká škola v San Benite štadión s kapacitou 11 000 miest.
Alexander Huba

Doc. Ing. Alexander Huba, CSc. (* 26. december 1920, Spišská Nová Ves – † 14. apríl 2008, Bratislava) - bol slovenský entomológ, vysokoškolský pedagóg, bývalý riaditeľ Ústavu experimentálnej fytopatógie a entomológie SAV. Bol aj čestný člen Slovenskej entomologickej spoločnosti pri SAV.
Životopis.
Narodil sa v Spišskej Novej Vsi. Základné a stredné vzdelanie absolvoval najskôr v svojom rodisku a potom v Košiciach a v Martine. V roku 1945 absolvoval Vysokú školu technickú v Bratislave, kde študoval poľnohospodárstvo. Po skončení štúdií začal pracovať ako odborný pracovník na Fytopatologickom oddelení Výskumných ústavov poľnohospodárskych v Bratislave. Zomrel 14. apríla v roku 2008 v Bratislave.
Entomologické aktivity.
Docent Huba patril k našim významným slovenským entomológom. Počas svojho života viedol Ústav experimentálnej fytopatógie a entomológie SAV. Na viacerých univerzitách a vysokých školách pôsobil ako vysokoškolský pedagóg. Ako predseda pôsobil v Slovenskej entomologickej spoločnosti pri SAV. Koncom 60-tych rokov pôsobil aj ako expert na Biologickom ústave Kubánskej akadémie vied v Havane. Je považovaný za jednu zo zakladateľských osobností SAV a bol aj nositeľom originálnych myšlienok na pomedzí prírodných vied a filozofie. Ťažiskom výskumnej činnosti doc. Hubu bola ekológia červcov a biologický boj s nimi. Veľa pozornosti venoval tiež introdukcii entomofágneho hmyzu pre boj so štítničkou. Od aplikovanej entomológie viedla jeho cesta k taxonomickej entomológii. Mnoho svojej práce venoval integrovanej ochrane rastlín. Posledné roky sa venoval teoretickým poznatkom v oblasti biológie stresu v prírode.
Zoznam piesní s textami Pavla Braxatorisa

Toto je zoznam textárskej tvorby k piesňam, ktoré napísal slovenský libretista a textár Pavol Braxatoris. 
Zoznam.
poz. 
(h:/) - doteraz nezistený autor hudby
Pavol Braxatoris

Pavol Braxatoris (* 4. február 1909, Senica – † 19. január 1980, Bratislava) bol slovenský libretista, textár a jeden zo zakladateľov slovenskej operety, syn básnika a prekladateľa Martina Miloša Braxatorisa a vnuk básnika Andreja Sládkoviča. Medzi spoluzakladateľov slovenskej operety sa zaraďuje spoločne s Gejzom Dusíkom a Františkom Krištofom Veselým.
Životopis.
Narodil sa ako siedme dieťa v poradí, jeho otec bol evanjelický kňaz, básnik a prekladateľ Martin Miloš Braxatoris, jeho starý otec bol známy slovenský básnik a evanjelický kňaz Andrej Braxatoris známejší pod pseudonymom Andrej Sládkovič. Absolvoval gymnázium v Skalici. V období štúdia na gymnázií sa zoznámil s Gejzom Dusíkom. Potom, medzi rokmi 1928 – 1933 vyštudoval právo na Karlovej univerzite v Prahe. Tu napísal aj svoje prvé texty. Po absolvovaní práva na Karlovej univerzite začal pracovať ako úradník v Senici. 
Prvá opereta, ktorú vytvoril s Gejzom Dusíkom mala premiéru v roku 1938, jej názov je – "Keď rozkvitne máj". Mnohé piesne z tejto operety ako aj ďalších spoločných operiet zľudoveli, z operety "Keď rozkvitne máj" je to napríklad táto pieseň – Rodný môj kraj. Táto opereta mala premiéru v Slovenskom národnom divadle a hlavnú úlohu v nej stvárnila Mária Kišonová-Hubová, známa slovenská operná speváčka. V roku 1939 v Slovenskom Národnom divadle mala premiéru ďalšia spoločná opereta s názvom "Modrá ruža". Túto operetu hrali skoro na všetkých divadelných javiskách na Slovensku. V roku 1944 mala premiéru už tretia v poradí spoločná opereta s Gejzom Dusíkom s názvom "Tajomný prsteň".
V roku 1954 mala premiéru na Novej scéne v Bratislave ďalšia opereta Zlatá rybka. V tomto roku začal pracovať Pavol Braxatoris ako vedúci na sekretariáte Zväzu slovenských skladateľov. V roku 1956 mala v Košiciach premiéru opereta Hrnčiarsky bál, ktorej najznámejšou piesňou je Pieseň o rodnej zemi. Známejšia je táto pieseň pod názvom Najkrajší kút. Dlhoročným najznámejším interpretom tejto piesne je celosvetovo známy operný spevák Peter Dvorský. V roku 1963 mala premiéru ďalšia opereta "Karneval na Rio Grande" (uvádzaná aj pod titulom "Potulný spevák"), opereta sa odohrala v Štátnom divadle v Košiciach. V roku 1971 mala premiéru na Novej scéne v Bratislave opereta "To by bola láska". Pavol Braxatoris napísal viac ako 200 piesňových textov, mnohé z týchto piesňových textov sa stalo hitmi, ktoré sú známe aj v súčasnosti.
Mal dve dcéry Alexandra Braxatorisová (slovenská dramaturgička, prekladateľka, libretistka) a Zora Braxatorisová.
Kurilské jazero

Kurilské jazero je jazero vulkanického pôvodu, nachádzajúce sa v južnej časti polostrova Kamčatka. Má rozmery 8 ×  aj to kaldera, ktorá vznikla koncom pleistocénu približne pred 41 000 rokmi. Druhá vulkanická fáza sa odohrala približne pred 7 600 rokmi a bola to jedna z najväčších erupcií v holocéne. Celkový objem ejektovaného materiálu bol 140 až a sopečný prach pokryl väčšinu územia východnej Ázie (s polomerom asi ). Približne v strede jazera sa nachádza malý ostrov "Serdce Alaida" - ryodacitový lávový dóm z posledného štádia vulkanickej činnosti.
Thomas Vinterberg

Thomas Vinterberg (* 19. máj 1969, Kodaň, Dánsko) je dánsky filmový režisér. 
Spoločne s Larsom von Trierom založil hnutie Dogme 95, ktoré zaviedlo pravidlá zjednodušujúce filmovú produkciu.
Jan Graubner

Mons. Jan Graubner (* 29. august 1948, Brno) je český rímskokatolícky duchovný, pražský arcibiskup a metropolita český (od 2022), emeritný olomoucký arcibiskup a metropolita moravský (do 2022) a predseda Českej biskupskej konferencie (od 2000). 
Ako biskupské heslo si zvolil: "Quod dixerit vobis facite!" (). V rokoch 19901992 bol olomouckým pomocným biskupom, arcidiecézu spravuje od smrti arcibiskupa Vaňáka († 14. september 1991).
V čase epidémie koronavírusu v roku 2020 opakovane slávil svätú omšu v Telepace kaplnke v Ostrave, v priamom prenose televízie TV Noe. 
Pápež František ho 13. mája menovoval do pozície pražského arcibiskupa ako nástupcu Dominika "kardinála" Duku, ktorý podal demisiu vzhľadom na dovŕšnie kánonického veku. 
Dňa 29. augusta 2023 pri dosiahnutí svojich 75. narodenín, poslal pápežovi Františkovi rezignačný list, ktorý je nútený poslať každý biskup pri dosiahnutí tohto veku. Pápež František ho neskôr vyzval, aby vo funkcii naďalej zotrval, kým neurobí iné rozhodnutie. Arcibiskup Jan Graubner neskôr vyhlásil, že pokiaľ mu to zdravie dovolí, je ochotný vo svojej funkcií pokračovať, kým bude potrebný.
Barnabáš

Barnabáš je mužské krstné meno. Pôvod má v aramejčine, význam je "syn veštby, syn útechy".
Iľjinskij (sopka)

Iľjinskij je v súčasnosti neaktívny stratovulkán, nachádzajúci sa v južnej časti polostrova Kamčatka, na severovýchodnom okraji Kuriského jazera. Sopka vznikla pred 7 600 rokmi počas mohutnej erupcie, ktorá vytvorila aj súčasnú podobu Kurilského jazera a leží na staršej kaldere s priemerom . Ďalšie väčšie erupcie prebehli pred 4 850 a 2 000 rokmi. Jediná historicky zaznamenaná erupcia sa odohrala v roku 1901, išlo o menšiu freatickú erupciu z parazitického krátera na východnom svahu.
Západný svah vulkánu je pokrytý početnými parazitickými krátermi, na východnom sa nachádza iba vyššie spomenutý jeden kráter. Na stavbe masívu sa zúčastňuje široký diapazón hornín, od bazaltov cez andezity až po dacity, z foriem sú to vrstvy tefry ako aj lávové prúdy.
Želtovskij

Želtovskij je v súčasnosti neaktívny stratovulkán, nachádzajúci sa v južnej časti polostrova Kamčatka. Vulkán leží na starších, pleistocénnych štruktúrach a súčasný tvar bol vytvorený sopečnou činnosťou v holocéne. Základňu tvorí kaldera s rozmermi 4 × 5 km, ktorá vznikla približne pred 8 000 rokmi. Neskoršie erupcie vyformovali vrcholový kráter s priemerom 1,6 km, v ktorom sa nachádzajú aj štyri lávové dómy. Na svahoch vulkánu, prevažne na jeho severovýchodnej strane sa nachádza aj niekoľko troskových kužeľov. V historickej dobe boli zaznamenané len dve erupcie, prvá v roku 1923 a druhá začiatkom jari 1972.
Kelľ

Kelľ je názov skupiny menších stratovulkánov, nachádzajúci sa v južnej časti Kamčatky, severne od stratovulkánu Želtovskij. Komplex pozostáva z troch, čiastočne sa prekrývajúcich kaldier s priemerom 3,5 km, niekoľkých lávových dómov a stratovulkánov, ktoré ležia v staršej, pleistocénnej kaldere "Pizrak". Vek poslednej erupcie komplexu nie je známy, no odhaduje sa na holocén.
Európska cesta 26

Európska cesta 26 ("E26") je európska cesta v Nemecku. Vo svojej dĺžke 283 km križuje Nemecko v smere zo západu na východ.
Priebeh.
Dôležité mestá, cez ktoré E26 prebieha sú Hamburg, Mölln, Ludwigslust, Wittstock, Neuruppin a Berlín. Cesty, cez ktoré vedie sú A10, A24 a A111.
Obdobie troch vládcov a piatich cisárov

Ako obdobie troch vládcov a piatich cisárov (čín. , slov. prepis "san-chuang wu-ti" ) sa označuje panovanie mýtických vládcov starovekej Číny zhruba do roku 2100 pred Kr., kedy vznikla prvá dynastia Sia, spomínaná v písomných prameňoch.
Traja vládcovia.
Podľa legiend, traja vládcovia mali polobožský charakter a používali magické schopnosti na zlepšovanie života ľudí a vládli dlhé roky v mieri. Podľa knihy "Ti-wang ši-ťi" (,  ) bol jedným z troch vládcov aj "Žltý cisár", legendárny praotec chanských Číňanov.
Piati cisári.
Piati cisári – alebo v pôvodnom význame slova "ti" ( ) šamani či nadľudia – boli morálne dokonalí a múdri vládcovia. Význam "cisár" získal znak až počas vlády "Prvého cisára".
Igor Bališ

Igor Bališ (* 5. január 1970, Križovany nad Dudváhom) je bývalý slovenský futbalista. 
Klubová kariéra.
Bališ prestúpil v novembri 2000 za 150 000 libier do anglického klubu West Bromwich Albion V drese Albiónu debutoval 23. decembra 2000 pri výhre 3:0 nad Nottinghamom Forest. V dramatickom zápase premenil penaltu proti klubu Bradford City FC, ktorá znamenala postup klubu do Premier League. V roku 2008 ukončil aktívnu kariéru.
V lete 2009 sa stal spolu s Marekom Ujlakym a Jozefom Adamcom vyhľadávačom talentov pre klub Spartak Trnava.
Ivica Kralj

Ivica Kralj (Ивица Краљ; * 26. marec 1973, Kotor, Čierna Hora) je bývalý juhoslovanský reprezentačný futbalový brankár. Zúčastnil sa Majstrovstiev sveta vo futbale 1998 a Majstrovstiev Európy vo futbale 2000. V súčasnosti je voľným hráčom.
Fox Mulder

Fox William Mulder (* 13. október 1961, Chilmark, Massachusetts, USA) je fiktívna postava agenta FBI v americkom sci-fi seriáli Akty X, ktorého hrá David Duchovny. Špeciálny agent Mulder (prezývaný "Spooky – Strašidelný") verí v existenciu UFO a vládneho sprisahania, ktoré sa snaží ich existenciu utajiť. So svojou partnerkou, agentkou Danou Scullyovou, pracujú na prípadoch označených ako Akty-X, ktoré sú obzvlášť tajomné, alebo vykazujú známky paranormálnych, prípadne nadprirodzených javov. Mulder považuje Akty-X a hľadanie pravdy o vládnom sprisahaní za také dôležité, že sa stali jeho hlavným zmyslom života.
Životopis.
Narodil sa 13. októbra 1961 Billovi Mulderovi a Teene Mulderovej (Kuipersovej) v Massachusetts. Verí, že jeho o 4 roky mladšia sestra Samantha bola v roku 1973 unesená mimozemšťanmi, zatiaľ čo jeho paralyzovala neznáma sila, ktorá mu súčasne upravila pamäť. Vyštudoval psychológiu na Oxfordskej univerzite, promoval v roku 1986. Nasledujúci rok nastúpil do akadémiu FBI v Quanticu, Virgínia, USA. Počas zácviku v FBI dostal prezývku "Spooky – Strašidelný" kvôli svojej záľube v paranormálnych javoch.
Začiatkom roku 1991 objavil Akty-X a s kolegyňou agentkou Danou Fowleyovou ich začali riešiť. Fowleyová bola neskôr preložená. V marci 1992 bola k Mulderovi priradená agentka Dana Scullyová, aby pri riešení Aktov-X použila svoje znalosti z oblasti medicíny a konvenčných vied. Nie je známe, že by sa s inými agentmi zblížil tak ako s agentkou Scullyovou. Aj keď je profesionálne vysoko rešpektovaný, osobne ho považujú za individualistu. Jeho osobnosť nezodpovedá profilu ideálneho agenta, ale úspechy vo zverenej oblasti ho radia na špičku z pomedzi agentov.
Lara Flynn Boylová

Lara Flynn Boylová (; * 24. marec 1970, Davenport, Iowa, USA) je americká herečka.
Beleňkaja

Beleňkaja () je menší, 892 m vysoký stratovulkán, nachádzajúci sa v južnej časti polostrova Kamčatka, juhozápadne od stratovulkánu Ksudač a severozápadne od komplexu Kelľ. V horninovom zložení vulkánu prevládajú bazalty. Vek poslednej erupcie nie je známy, no odhaduje sa na holocén.
Poltergeist

Poltergeist [vyslov: poltergajst] (doslova "hrmotajúci/rachotajúci/búchajúci duch") je slovo nemeckého pôvodu, ktorým sa označuje nadprirodzená bytosť, neviditeľný duch, ktorý sa pohybuje v bytoch, robí hluk, pohybuje s predmetmi a alebo ich aj ničí. V niektorých príbehoch ich levituje pred očami ľudí a niekedy ich po nich aj hádže.
Poltergeisti sa vyskytujú v ľudovej slovesnosti mnohých národov, či už v Európe, Amerike alebo Ázii. V súčasnosti budí záujem niektorých oblastí pseudovedy, napríklad psychotroniky.
Zvyčajné prejavy.
Opisované prejavy poltergeistov sú veľmi rôznorodé. Vo väčšine prípadov je prejav poltergeistov údajne spojený so zvukmi, ktoré sa bez jasnej príčiny ozývajú v napadnutom byte alebo dome. Často ide o klopanie, niekedy i o silné údery a búchanie ozývajúce sa z najrôznejších miest v byte. Inokedy ide len o pohyb predmetov v neprítomnosti majiteľov domu, napríklad nejaká váza skončí na inom mieste, ako bola, keď dom opúšťali. Uvedené javy sa zvyčajne podarí vysvetliť nejakým prirodzeným spôsobom, napríklad zlodejmi, zlou pamäťou (človek si niekedy nepamätá, že niečo spravil, zvlášť v noci), somnabulizmom, drobnými otrasmi pôdy, drobnými zvieratami, prievanom, labilnou polohou predmetov či klamaním svedkov (napr. poistný podvod).
Sú zaznamenané i očité svedectvá nevysvetliteľných pohybov predmetov, keď svedkovia oznamujú samovoľné pády predmetov z poličiek alebo kozubových ríms, ale navyše i prípady, keď akási neznáma sila hádže veci po byte, dochádza k vytrhnutiu elektrického vedenia a iné. Zostáva pochopiteľne otázkou, nakoľko sú zmienené svedectvá vierohodné, nakoľko ľudia veriaci na paranormálne javy majú tendenciu akékoľvek nečakané javy považovať za prejav nadprirodzená a prikrášľovať.
Niekedy je tento jav spájaný aj s anomálnym správaním elektrických spotrebičov. Rôzni lovci totiž záhad vysvetľujú poltergeistmi aj relatívne jednoducho vysvetliteľné poruchy ako studený spoj, chyby v softvéri zariadenia a podobne.
Poltergeisti v pop kultúre.
Poltergeisti sú v súčasnosti pomerne populárni, vyskytujú sa v detektívkach ako záhada, ktorá sa nakoniec objasní, vo fantastickej literatúre alebo televíznych programoch (ako nejaká zvláštna bytosť, viac či menej podobná tej z povestí), alebo v rôznej pseudovedeckej literatúre hľadajúcej záhady.
V oblasti pseudovedy, hlavne psychotroniky, je obľúbeným vysvetlením poltegeistov existencia doteraz neznámej paranormálnej sily, ktorá sa uvoľňuje v spojení s bolesťou, nepriateľstvom a hnevom v období puberty, keď je mladý človek najviac náchylný na extrémny prejav a jeho duševný vývoj prechádza veľmi závažným obdobím. Preto je podľa nich jav poltergeistov často viazaný na pubertiakov a ich psychické prejavy v období dospievania.
Európska cesta 28

Európska cesta 28 ("E28") je európska cesta, ktorá vedie z Berlína v Nemecku do Minsku v Bielorusku. Jej dĺžka je 1 230 km.
Priebeh.
V nemeckom Berlíne sa E28 začína diaľnicou A11, ktorá vedie až do Poľska. V Poľsku začína diaľnicou A6 a mestom Štetín, v Goleniówe sa napája na rýchlostnú cestu S6. Ďalej sa v meste Koszalin napája na DK 6, v Słupsku na S7, v Gdansku na S22 a v meste Elbląg na DK 54. Následne cesta vstupuje do Ruska a vedie mestami Kaliningrad a Nesterow. Ďalej v Litve vedie mestami Marijampolė a Vilnius, až sa nakoniec dostáva do Bieloruska a jeho hlavného mesta Minsk.
Diaľnica A10 (Chorvátsko)

Diaľnica A10 () je rozostavaná diaľnica v Chorvátsku, ktorá vytvorí spojku medzi diaľnicou A1 a bosniansko-hercegovinskou štátnou hranicou pri meste Metković. Hoci bude diaľnica dlhá len 4,6 kilometra, bude dôležitou súčasťou Paneurópskeho koridoru Vc. Nárast jej významu sa očakáva po dobudovaní diaľnice A1 v Bosne a Hercegovine, čím spoločne preberú dopravu ku Jadranu zo Slavónska, časti Srbska a južného a juhovýchodného Maďarska.
Výstavba.
Celková plánovaná dĺžka diaľnice je 4,6 kilometra a okrem križovatky "Metković" (s A1) je plánovaný aj výjazd pri obci Kula Norinska, ktorý A10 napojí na štátnu cestu 62. V júli 2010 bola ministerstvom životného prostredia schválená projektová dokumentácia diaľnice a následne sa začalo s výstavbou. Spoločnosť HAC plánuje diaľnicu otvoriť spoločne s úsekom diaľnice A1 Vrgorac-Ploče v júni roku 2012.
Súčasťou diaľnice mal pôvodne byť aj úsek Metković-Ploče, no nakoniec bolo rozhodnuté, pravdepodobne z finančných dôvodov, postaviť ho ako rýchlostnú cestu a zaradiť ho do cestnej siete ako štátnu cestu 425.
Dňa 24. novembra 2010 spoločnosť HAC podpísala zmluvu o pôžičke sumy 60,63 milióna € od Európskej banky pre obnovu a rozvoj. Spoločnosť plánuje postaviť túto diaľnicu do polovice roka 2013.
Mýto.
V technických podkladoch, ktoré boli predložené na schválenie, sa uvádza plánovaná mýtnica neďaleko obce Čarapine, čo vytvára predpoklady, že diaľnica bude aj napriek svojej dĺžke necelých 5 kilometrov zaradená do chorvátskeho mýtneho systému.
Medzinárodná asociácia atletických federácií

Svetová atletika () alebo do roku 2015 Medzinárodná asociácia atletických federácií alebo Medzinárodná atletická asociácia (, skrátene IAAF) je najvyššia svetová organizácia riadiaca atletiku. Bola založená v roku 1912 sedemnástimi federáciami. V súčasnosti ju tvorí 212 atletických federácií a medzi nimi aj Slovenský atletický zväz.
Majstrovstvá sveta v atletike 2005

Majstrovstvá sveta v atletike 2005 sa konali vo fínskych Helsinkách od 6. augusta do 14. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 25 medialí (14-8-3). Počet krajín, ktoré získali medailu bol 40.
Atletika na Letných olympijských hrách 2008 – Štafetový beh na 4 × 100 m mužov

Štafetový beh na 4x100 m mužov bola jednou z 24 mužských atletických disciplín na Letných olympijských hrách 2008. Súťažilo sa na pekinskom národnom štadióne Kuo-ťia tchi-jü-čchang 21. a 22. augusta. Vyhrali Jamajčania v novom svetovom rekorde (37,10 s) v zložení Nesta Carter, Michael Frater, Usain Bolt, Asafa Powell, Dwight Thomas.
Kvalifikácia.
16 najlepších krajín podľa svetových tabuliek.
Glen Mills

Glen Mills je jamajský atletický tréner šprintérov. V minulosti trénoval významných atlétov, napr. Kim Collins, Dwain Chambers či Raymond Stewart. V súčasnosti patrí do jeho tréningovej skupiny atlét Usain Bolt.
Botevgrad (mesto)

Botevgrad () do roku 1866 Samundžievo a do roku 1934 Orchanie je mesto v západnom Bulharsku, ktoré sa nachádza v Sofijskej oblasti. Mesto je administratívnym centrom rajónu Botevgrad.
Vidin (mesto)

Vidin (po bulharsky: "Видин") je mesto v severozápadnom Bulharsku, ktoré sa nachádza vo Vidinskej oblasti. Mesto je administratívnym centrom okresu Vidin.
Mesto Vidin je prvým bulharským prístavným mestom na Dunaji, ktorý tvorí hranicu medzi rumunským a bulharským územím až po mesto Silistra.
Vraca (mesto)

Vraca () je mesto v severozápadnom Bulharsku, tvoriace rovnomennú oblasť, ktorej je centrom. Mesto je tiež administratívnym centrom menšej územnej jednotky - okresu Vraca.
Zlatica (mesto)

 
Zlatica () je mesto v západnom Bulharsku, ktoré sa nachádza v Sofijskej oblasti. Mesto je administratívnym centrom rajónu Zlatica.
Smoľan (mesto)

Smoľan () je mesto v južnom Bulharsku, ktoré sa nachádza v Smoľanskej oblasti. Mesto je administratívnym centrom rajónu Smoľan. Má veľmi krásnu polohu v údolí rieky Černa a ťahá sa niekoľko kilometrov. Predstavuje kultúrne, hospodárske centrum kraja v západnej časti pohoria Rodopy. Patrí medzi najvyššie položené mestá v Bulharsku (cca ).
Dejiny.
Mesto vzniklo spojením viacerých osád a dodnes má prevažne atmosféru vidieka a malého mestečka. Počas osmanskej nadvlády veľa jeho obyvateľov prijalo islam, takže aj dnes značnú časť obyvateľov tvoria moslimskí Bulhari, ktorých mnohí označujú názvom Pomaci. V meste sa preto nachádza aj mešita, ktorá pochádza z tureckých čias. Okrem islamskej architektúry je tu aj veľa sakrálnych pamiatok kresťanskej pravoslávnej architektúry, ktoré pochádzajú z obdobia národného obrodenia.
Tărgovište (mesto)

Tărgovište (po bulharsky: "Търговище") je mesto v severovýchodnom Bulharsku, ktoré sa nachádza v Tărgovištskej oblasti. Mesto je administratívnym centrom rovnomennej oblasti a okresu Tărgovište.
Mím

Mím (z gr. μῖμος "mimos", dosl. imitátor) je herec, ktorý hrá bez slov pomocou mimiky a gestikulačných pohybov. Toto divadelné stvárnenie má svoje korene v antickom grécku a v starovekom Ríme. V modernej forme sa mím používa aj k stvárneniu tzv. živej sochy.
Tutrakan

Tutrakan () je mesto v severovýchodnom Bulharsku, ktoré sa nachádza v Silistranskej oblasti. Mesto je administratívnym centrom rajónu Tutrakan.
Trojan (mesto)

Trojan () je mesto v centrálnom Bulharsku, ktoré sa nachádza v Lovečskej oblasti. Mesto je administratívnym centrom rajónu Trojan.
Teteven

Teteven (po bulharsky: "Тетевен") je mesto v severnom Bulharsku, ktoré sa nachádza v Lovečskej oblasti. Mesto je administratívnym centrom rajónu Teteven.
Šumen (mesto)

Šumen (po bulharsky: "Шумен") je desiate najväčšie bulharské mesto vo východnom Bulharsku, ktoré je hlavným mestom Šumenskej oblasti. V roku 2013 tu žilo 89 866 obyvateľov.
Svištov

Svištov (po bulharsky: "Свищов") je mesto v severnom Bulharsku, ktoré sa nachádza vo Velikotărnovskej oblasti, na pravom brehu Dunaja. Mesto je administratívnym centrom rajónu Svištov.
K-1 Engineering

K-1 Engineering je slovenská automobilka, ktorá sa zaoberá zákazkovou malosériovou výrobou automobilov.
Ponúka cestné športové automobily K-1 Attack Roadster a špeciálne automobily na okruhy K-1 Attack Racing. Spoločnosť sídli v Bratislave, kde má aj výrobné kapacity.
Svilengrad

Svilengrad (po bulharsky: "Свиленград") je mesto v južnom Bulharsku, ktoré sa nachádza v Chaskovskej oblasti. Mesto je administratívnym centrom rajónu Svilengrad. V meste žije 19 011 obyvateľov.
Sozopol

Sozopol () je mesto v juhovýchodnom Bulharsku, ktoré sa nachádza v Burgaskej oblasti. Administratívne centrum rajónu Sozopol. Je najstarším mestom na bulharskom pobreží Čierneho mora. 
Geografia.
Sídlo leží 34 km juhovýchodne od centra oblastiBurgasu.
Demografia.
K 15. júnu 2013 žilo v meste 5 330 obyvateľov. 
Dejiny.
Najstaršie osídlenie sa datuje na koniec 4. - 3. storočie pred Kristom.
Silistra (mesto)

Silistra (po bulharsky: "Силистра") je mesto v severovýchodnom Bulharsku, ktoré vytvára rovnomennú oblasť. Mesto je okrem toho administratívnym centrom menšieho územného celku - rajónu Silistra.
Kazanlăk

Kazanlăk () je najväčšie bulharské mesto, ktoré nemá svoju oblasť. Leží v strede Bulharska v Starozagorskej oblasti. Mesto je administratívnym centrom rajónu Kazanlăk.
História.
Územie mesta bolo osídlené už v staroveku. V 5. storočí ho ovládli Tráci, ktorí si tu vytvorili silný kmeňový štátny útvar. Po dočasnom obsadení macedónskymi vojskami Filipa II. moc opäť prevzali Tráci. Trácky panovník Sevtes II. asi na západ od dnešného mesta vybudoval hlavné mesto Sevtopolis. Svedčia o tom bohaté archeologické náleziská z tohto obdobia. V neskoršom období význam mesta upadol a dejiny novodobého Kazanlaku sa začínajú v období osmanskej okupácie. Turecký pôvod má aj názov mesta - miesto medeného kotla. 
Na začiatku 20. storočia ovládlo mesto obchod s ružami a s ružovým olejom. Mesto leží v strede Ružového údolia a známe je aj vďaka Festivalu ruží, po bulharsky "Praznik na rozata".
Sandanski

Sandanski (po bulharsky: "Сандански") je mesto v juhozápadnom Bulharsku, ktoré sa nachádza v Blagoevgradskej oblasti. Mesto je administratívnym centrom rajónu Sandanski.
Razgrad (mesto)

Razgrad (bulh. "Разград") je mesto v severovýchodnom Bulharsku, ktoré vytvára rovnomennú oblasť. Mesto je súčasne administratívnym centrom rajónu Razgrad. V roku 2013 tu žilo 35 395 obyvateľov. V meste okrem Bulharov (69 %) žije približne 27 % Turkov. 
Medzi architektonické pamiatky patrí mešita z roku 1616.
Petrič

Petrič () je mesto v juhozápadnom Bulharsku, ktoré sa nachádza v Blagoevgradskej oblasti. Mesto je administratívnym centrom rajónu Petrič.
Pazardžik (mesto)

Pazardžik () je mesto v južnom Bulharsku, ktoré sa nachádza v Pazardžickej oblasti. Mesto je administratívnym centrom rajónu Pazardžik. 
História.
Pazardžik je starým obchodným centrom na území Bulharska, ktoré leží na hlavnom ťahu z Istanbulu do Sofie, Belehradu a ďalej do Európy. Mesto založili v roku 1485 krymskí Tatári, ktorí sa tu usadili na príkaz tureckého sultána Bajazida II. (mesto sa dlho volalo Tatar Pazardžik). V časoch tureckej nadvlády tu bol tretí najväčší trh na území Osmanskej ríše. V tomto čase tu prevládalo prevažne obyvateľstvo islamského vierovyznania. 
Mesto bolo oslobodené spod tureckej nadvlády v roku 1878. Ustupujúce turecké vojská ho však zničili. Spolu s nimi odišli aj mnohí Turci a do mesta sa prisťahovalo bulharské obyvateľstvo pravoslávneho náboženstva. Časť Turkov tu však zostala. Trhové tradície sa udržiavajú až do dnešných čias. Po roku 1945 sa v meste začal budovať priemysel a mesto dostalo modernú podobu. Žije tu početná rómska komunita, ktorá počtom predbehla Turkov.
Panagiurište (mesto)

Panagjurište (po bulharsky: "Панагюрище") je mesto v strednom Bulharsku, ktoré sa nachádza v Pazardžickej oblasti. 
Mesto je administratívnym centrom rajónu Panagjurište. V roku 2016 tu žilo 16 825 obyvateľov.
Kozloduj

Kozloduj (po bulharsky: "Козлодуй") je mesto v severozápadnom Bulharsku, ktoré sa nachádza vo Vracanskej oblasti. Status mesta získal v roku 1969.
Mesto je administratívnym centrom rajónu Kozloduj a žije v ňom okolo 13 000 obyvateľov. V blízkosti mesta sa nachádza jadrová elektráreň.
Jambol (mesto)

Jambol (po bulharsky: "Ямбол") je mesto v južnom Bulharsku, ktoré sa nachádza v Jambolskej oblasti. Mesto je jediným obývaným mestom v administratívnom centre rajónu Jambol.
Chaskovo (mesto)

Chaskovo (po bulharsky: "Хасково") je mesto v južnom Bulharsku, ktoré sa nachádza v Chaskovskej oblasti. Mesto je administratívnym centrom rajónu Chaskovo. 
História.
Územie mesta bolo osídlené už v antických časoch. Neskôr ho osídlili južní Slovania. Na konci 14. storočia sa toto územie dostalo pod nadvládu Osmanskej ríše. V roku 1395 tu bola vybudovaná prvá moslimská mešita na území Bulharska. Na konci 18. storočia je mesto známe pod názvom Marsa. Obyvateľstvo tvorili prevažne obyvatelia tureckej národnosti a moslimského náboženstva. Postupne však pribúdalo aj slovanské kresťanské obyvateľstvo. Od roku 1878 sa mesto stalo strediskom tabakového priemyslu, ktorý tu má svoju tradíciu.
Pamiatky.
Socha Panny MárieIde o monumentálnu sochu, ktorá má výšku 32 metrov a bola zaradená do Guinessovej knihy rekordov.
Obyvateľstvo.
Obyvateľstvo tvoria prevažne obyvatelia bulharskej národnosti, ktorí vyznávajú bulharské pravoslávne náboženstvo. V meste však žije aj malá komunita moslimských Turkov a taktiež aj Rómovia.
Biala Čerkva

Biala Čerkva (po bulharsky: "Бяла Черква") je mesto v severnom Bulharsku, ktoré sa nachádza vo Velikotărnovskej oblasti. V roku 2004 v meste žilo 3 074 obyvateľov.
Pôdohospodárska veda

Pôdohospodárske vedy sú súbor vied zaoberajúcich sa pôdohospodárstvom.
Zoznam pôdohospodárskych vied.
Medzi pôdohospodárske vedy sa podľa Ministerstva školstva SR radia nasledovné podskupiny odborov a samotné odbory :
K-1 Attack

K-1 Attack je značka automobilov slovenskej spoločnosti K-1 Engineering, ktorá sa navrhuje a vyrába v Bratislave.
Existuje v dvoch vyhotoveniach, a to K-1 Attack Roadster a K-1 Attack Racing.
Začiatky vývoja, dizajnu a výroby značky siahajú do roku 1991, kedy vznikol tím ľudí na čele s Ing. Dickom Kvetňanským a konštruktérom Jurajom Mitrom. Postupne boli zavedené výrobné procesy potvrdené certifikátom kvality ISO 9001.
Klientom spoločnosti z celého sveta bolo dodaných niekoľko desiatok automobilov. Medzi prvými modelmi boli Kit Cary, neskôr cestné modely K-1 Attack Roadster do USA, Holandska, Nemecka, Slovinska, Rakúska, Spojených arabských emirátov a Ruska. V roku 2004 sa Dick Kvetňanský podieľal ako hlavný sponzor pri dodávke upraveného superľahkého vozidla Attack univerzite vo Philadelphii. V spolupráci so spoločnosťou General Electrics a Boeing bol skonštruovaný pretekársky špeciál na pohon na sójový olej a s týmto vozidlom v roku 1993 vyhrali súťaž Tour de Sol o najrýchlejšie vozidlo na svete s hybridným pohonom, kde predstihli značky ako Honda, Toyota, GM a pod.
Majstrovstvá sveta v atletike 2009

Majstrovstvá sveta v atletike 2009 boli 12. majstrovstvá sveta. Prebiehali od 15. do 23. augusta 2009 v nemeckom meste Berlín. Súťažilo sa na Olympijskom štadióne v Berlíne s kapacitou 74 845 miest v 47 disciplínach (24 mužských, 23 ženských).
Hlasovanie.
O usporiadanie MS sa okrem iného uchádzali mestá: Split (Chorvátsko), Valencia (Španielsko), Brisbane (Austrália), Brusel (Belgicko), Naí Dillí (India), Casablanca (Maroko) a Tägu (Kórejská republika).
Majstrovstvá sveta v atletike 2011

Majstrovstvá sveta v atletike 2011 (kór. 제13회 세계육상선수권대회) boli 13. majstrovstvá sveta. Prebiehali v juhokórejskom meste Tägu od 27. augusta do 4. septembra 2011. Súťažilo sa na štadióne Daegu World Cup Stadium.
Hlasovanie.
O usporiadanie MS sa okrem iného uchádzali mestá: Brisbane (Austrália), Moskva (Rusko) a Göteborg (Švédsko).
Pot Black

Pot Black bol profesionálny snookerový turnaj, ktorý založila televízia BBC kvôli popularizácii snookru.
V neskorších 60. rokoch 19. storočia, keď BBC začala vysielať farebne, začali hľadať program, ktorý by využil túto novú technológiu. Navrhnutý bol snooker s jeho dúhovosťou a rôznofarebnými guľami. Formát knockout turnaja s jednoframovými zápasmi v jednom týždni bol navrhnutý birminghamským producentom BBC Philipom Lewisom a program prvýkrát odvysielali 13. júla 1969 na BBC2. Uviedol ho Alan Weeks, rozhodca bol Sydney Lee a zápas komentoval Ted Lowe. Prvý turnaj vyhral Ray Reardon. Mark Williams drží rekordný nábeh turnaja 119.
Úspech turnaja "Pot Black" bol okamžitý a fenomenálny a stal sa druhým najsledovanejším programom na BBC2.
Majstrovstvá sveta v severskom lyžovaní

Majstrovstvá sveta v severskom lyžovaní sa konajú pod záštitou FIS (Medzinárodnej lyžiarskej federácie). Usporiadavajú sa každý nepárny rok vo vopred určenom mieste. Na majstrovstvách sa súťaží v troch športoch: beh na lyžiach, skoky na lyžiach a severská kombinácia. V období rokov 1924 a 1939 sa majstrovstvá konali každý rok, vrátane olympijských rokov. Po druhej svetovej vojne sa šampionát konal každé štyri roky. Poslednou zmenou periodicity šampionátu prešiel v roku 1985 odkedy sa majstrovstvá konajú každé dva roky, pričom vždy je ten rok nepárny.
Berchtoldov palác

Berchtoldov palác bol záhradný palác s parkom v Bratislave, ktorý stál od roku 1832 do roku 1975 na Trnavskom mýte, na mieste, kde potom stál Dom odborov Istropolis. Vo svojej dobe sa nachádzal za colnou hranicou mesta, medzi cestou do Svätého Jura a do Trnavy.
Od konca 19. storočia slúžil ako nájomný dom, neskôr ako kláštor tešiteľov a Ľudová hudobná škola. Park bol neskôr zrušený a na jeho mieste postavené centrálne trhovisko.
Andrusovské prímerie

Andrusovské prímerie z 30. januára 1667 je dohoda medzi Ruským impériom a Poľsko-litovským štátom, ktorá ukončila rusko-poľskú vojnu z rokov 1654 - 1667 o územia Ukrajiny a Bieloruska. Dohoda bola podpísaná v dedine Andrusovo blízko Smolenska. Na jej základe Rusko získalo od Poľska územie bývalého Černigovského a Smolenského kniežatstva a porazená strana uznala opätovné zjednotenie Ruského impéria a Ľavobrežnej Ukrajiny. Pravobrežná časť a Bielorusko zostali pod vládou Poľsko-litovského štátu. Záporožská Seč bola ovládaná oboma štátmi.
Andrusovská dohoda bola dôležitou etapou v boji za zjednotenie Ukrajincov a Bielorusov s Ruskom.
Majstrovstvá sveta v severskom lyžovaní 2007

Majstrovstvá sveta v severskom lyžovaní 2007 sa konali od 22. februára do 5. marca 2008 v japonskom meste Sapporo. O pridelení majstrovstiev do Sappora, sa rozhodlo 6. júna 2002 na 43. kongrese medzinárodnej lyžiarskej federácie (FIS) v Portoroži v Slovinsku.
Zúčastnené krajiny.
Na šampionáte sa predstavilo 49 krajín.
Beh na lyžiach - muži.
Šprint jednotlivcov klasicky.
22. február 2007
Tímový šprint voľnou technikou.
23. február 2007
15 km voľnou technikou s intervalovým štartom.
1. marec 2007
15 km klasicky + 15 km voľnou technikou s hromadným štartom.
24. február 2007
50 km voľne s hromadným štartom.
4. marec 2007
Štafeta 4 x 10 km.
2. marec 2007
Beh na lyžiach - ženy.
Šprint jednotlivkýň klasicky.
22. február 2007
Tímový šprint voľnou technikou.
23. február 2007
10 km voľnou technikou s intervalovým štartom.
27. február 2007
7,5 km klasicky + 7,5 km voľnou technikou s hromadným štartom.
25. február 2007
30 km klasicky s hromadným štartom.
3. marec 2007
Štafeta 4 x 5 km.
1. marec 2007
Severská kombinácia.
7,5 km šprint.
23. február 2007
15 km individuálne.
3. marec 2007
Štafeta 4 x 5 km.
25. február 2007
Skoky na lyžiach.
Normálny mostík (HS 100).
3. marec 2007
Veľký mostík (HS 134).
24. február 2007
Bučačská mierová zmluva

Bučačská mierová zmluva z 18. októbra 1672 bola zmluva uzatvorená medzi Osmanskou ríšou a Poľsko-litovským štátom po jeho porážke vo vojne v roku 1672. Poľský Sejm však tento mier neprijal, pretože na základe tejto dohody sa Poľsko malo zriecť Podolia a platiť tureckému sultánovi daň. Preto na jeseň v roku 1673 vypukla nová vojna a jej konečné podmienky pre porazeného boli stanovené v Žuravinskej mierovej zmluve v roku 1676.
Pravobrežná Ukrajina

Pravobrežná Ukrajina () je historický názov územia na pravej strane rieky Dneper v rokoch 1667–1793. Na základe Adrusovského prímeria bola pod správou Poľsko-litovského štátu. Rozdelenie Pravobrežnej Ukrajiny nastalo po podpise Bučačskej mierovej zmluvy v roku 1672, a to na tri časti:
V roku 1683 Osmanská ríša ukončila svoje účinkovanie v oblasti Pravobrežnej Ukrajiny, pretože ju Poľsko-litovský štát porazil. Výsledkom vojny medzi týmito dvoma štátmi bolo opätovné rozšírenie vplyvu Poľska nad Pravobrežnou Ukrajinou. V roku 1793 po druhom delení Poľska sa toto územie spojilo dokopy s Ľavobrežnou Ukrajinou a stala sa súčasťou Ruského impéria.
Vidin

Vidin () môže byť:
Vraca

Vraca () môže byť:
Ľavobrežná Ukrajina

Ľavobrežná Ukrajina () alebo Hajtmančina od roku 1796 Maloruská gubernia je historický názov územia Ukrajiny na ľavej strane rieky Dneper, ktorá bola súčasťou Ruského impéria po Andrusovskom prímerí od druhej polovice 17. storočia a v celom 18. storočí. Do tohto územia patrili Černihivská, Poltavská oblasť, ľavá časť Čerkaskej a Kyjevskej oblasti a severná časť Dnepropetrovskej oblasti.
Na území Ľavobrežnej Ukrajiny existovala autonómna vláda, ktorej vznik siaha do obdobia povstaní Bohdana Chmeľnického v rokoch 1648 - 1654.
Na jej čele stál hajtman. Ohraničená autonómia sa v tejto oblasti zachovala do roku 1781, keď sa územie Ľavobrežnej Ukrajiny rozdelilo na niekoľko menších oblastí. V roku 1796 sa začala volať Maloruská gubernia, ktorej súčasťou boli dve gubernie - Poltavská a Černihivská gubernia.
Pripojenie Ľavobrežnej Ukrajiny k Ruskému impériu znamenalo pre tento región rýchlejší rozvoj priemyslu, obchodu, miest a lepšiu cirkuláciu tovaru uako na druhej strane v Pravobrežnej Ukrajine. Začiatkom 18. storočia sa tu objavili manufaktúry a ekonomika tejto časti Ukrajiny po zrušení vnútorného cla v roku 1754 sa dostala do systému vnútorného ruského obchodu. V roku 1793 došlo k spojeniu dvoch častí Ukrajiny, ktoré sa týmto krokom obe stali súčasťou Ruského impéria.
Smoľan

Smoľan () môže byť:
Tărgovište

Tărgovište () môže byť:
Černigovská gubernia

Černigovská gubernia (; ) bola gubernia v Ruskom impériu vytvorená v roku 1802 ako výsledok rozkladu Maloruskej gubernie na Černigovskú a Poltavskú guberniu. Nachádza na území dnešnej Ľavobrežnej Ukrajiny. Jej rozloha bola je 52 396 km² a údaj o počte obyvateľov z roku 1897 je 2 298 000 obyvateľov.
Poltavská gubernia

Poltavská gubernia (; ) bola gubernia v Ruskom impériu vytvorená v roku 1802 ako výsledok rozkladu Maloruskej gubernie na Černihivskú a Poltavskú guberniu. Nachádza na území dnešnej Ľavobrežnej Ukrajiny. Jej rozloha bola .
Târgoviște

Târgovişte [čítaj "Týrgovište (Trhovište)"] je mesto na juhu Rumunska vo Valašskej oblasti, od Bukurešti. V období rokov 1396 – 1714 bolo rezidenciou rumunských panovníkov a zároveň aj hlavné mesto. Patrí medzi jedno z najdôležitejších ekonomických, politických a kultúrnych centier Valašska. V roku 2003 žilo v meste 89 000 obyvateľov.
V meste žije veľká menšina Bulharov, ktorí sa zaoberajú pestovaním ovocia a zeleniny, a potom ju exportujú do Bukurešti, kde ju predávajú na trhu.
Botevgrad (súbor)

Botevgrad je bulharský folklórny súbor.
Založený bol v roku 1963. Svoju umeleckú pečať mu vtisol umelecký manažér a choreograf Vasiľ Terziiski.
V roku 1974 súbor získal zlatú medailu na Piatom republikovom festivale amatérskych umeleckých aktivít. O rok neskôr svoj úspech zopakoval.
Botevgrad

Botevgrad môže byť:
Ekstraklasa

Ekstraklasa je poľská najvyššia futbalová súťaž.
Liga vznikla v roku 1927, neligové súťaže však existovali už od roku 1920. Od doby svojho vzniku až do začiatku druhej svetovej vojny sa súťaž hrala ako liga, kde každé mužstvo s každým odohralo stanovený počet zápasov. Po druhej svetovej vojne sa v roku 1946 súťaž hrala pohárovým systémom, v roku 1947 víťazi kvalifikačných skupín postúpili do finálovej skupiny, kde sa rozhodlo o víťazovi. Od roku 1948 až do súčasnosti sa súťaž opäť hrá ligovým systémom.
V súčasnosti má Ekstraklasa 18 tímov. Víťaz získa titul majstra Poľska a kvalifikuje sa do 1. predkola Ligy majstrov, druhé, tretie a štvrté mužstvo sa kvalifikujú do druhého predkola Európskej konferenčnej ligy. Posledné tri tímy automaticky zostupujú do druhej najvyššej súťaže.
Ekstraklasa 2022/23.
5. marec 2023
Zoznam víťazov.
26. marec 2024
Slovensko do toho!

„Slovensko do toho!“ je slovenská futbalová hymna, ktorú nahrala hudobná skupina Babylon v zložení: Juraj Kupec - gitara, spev, klávesy, Ivan Zadrabaj - basová gitara, Brunno Oravec - klávesy, Stanislav Kociov - bicie nástroje. Text piesne napísal Martin Máček a hudbu zložil Juraj Kupec . Pieseň vyšla na albumoch "A Boh sa len díva..." (Forza Music , 2005) a "Slovensko do toho! - Hymna futbalovej reprezentácie SR" (Forza Music , 2005). Pieseň naspievali: Jana Kirschner, Katka Korček, Dara Rolins, Zuzana Smatanová, Bystrík, Maťo Ďurinda, Pavol Hammel, Ján Kuric, Peter Lipa, Martin Máček, Ibrahim Maiga, Richard Müller, Peter Nagy, Robo Opatovský, Robo Papp, Vašo Patejdl, Jozef Šebo, Ivan Tásler, Miro Žbirka, Desmod, Babylon, Gladiator, Hex, No Name.
Text hymny.
"Tak už sme tu - v plnej sile"
"tribúny burácajú - nádherné chvíle"
"v hrudi nám bije - bojovné srdce"
"musíme vyhrať dnes - aj nabudúce"
"Rozhodca píska - náš boj sa začal"
"dresy nám pot - o chvíľu zmáča"
"futbal je pre nás - vášeň a láska"
"pre súperov sme - prekážka ťažká"
Refrén:
"Slovensko, Slovakia - prichádza sem"
"a trasie sa zem!"
"Slovensko to je náš tím - vždy chceme vyhrať"
"rátajte s tým!"
"Vždy chceme vyhrať - vždy schuti hráme"
"my kožu zadarmo - len tak nedáme"
"aj keď sa lepí - na päty smola"
""Slovensko do toho" - víťazstvo volá!"
"Rozhodca píska - náš boj sa začal"
"dresy nám pot - o chvíľu zmáča"
"futbal je pre nás - vášeň a láska"
"pre súperov sme - prekážka ťažká"
"Refrén (2x)"
Gurama sivá

Gurama sivá (iné názvy: ňuchavec sivý, gurama modrá (v širšom zmysle), ňuchavec modrý (v širšom zmysle); lat. "Trichogaster trichopterus") je druh ryby z čeľade "Osphronemidae". Najznámejší poddruh je gurama modrá/ňuchavec modrý (v užšom zmysle) (lat. "Trichopodus trichopterus sumatranus").
Gurmána sivá je ryba ktorá by sa nemala dávať ku rybám menšieho vzrastu (neónky, mladé prísavníky a iné menšie ryby). Gurama sa dorastá 14 centimetrov a je vhodné podávať jej mrazenú alebo živočíšnu potravu. Guramy treba sa musia v skupinách minimálne 6 jedincov.
Vatreno ludilo (skladba)

Vatreno ludilo je chorvátska futbalová hymna. Naspievala ju skupina Rawbau. Slová i text napísal člen skupiny Slaven Bilić, ktorý je reprezentačným trénerom. Hymna sa stala v Chorvátsku hitom počas Majstrovstiev Európy vo futbale 2008. Vatreno ludilo v preklade do slovenčiny znamená "Ohnivé šialenstvo".
Text hymny.
"Zajedno smo bili '98"
"Svijet je čuo za nas"
"I još nam sjaji bronce sjaj"
"Kada padali su Japan"
"Nizozemska"
"Rumunjska"
"Njemačka"
"I sada deset godina poslin"
"Opet ista nada"
"Isti imamo san"
"I spremam stvari,"
"Ruksak, rebe, a na prsima"
"Šahovnica, šahovnica, šahovnica"
Refrén:
"Vatreno ludilo kad krene"
"Vatreno"
"Sve neka gori kad kroz vene"
"Crven bijeli plavi krene"
"Crven bijeli plavi krene"
Koniec refrénu
"I sada deset godina poslin"
"Opet ista nada"
"Isti imamo san"
"I imam karte, ruksak, rebe"
"A na prsima"
"Šahovnica, šahovnica, šahovnica"
"Refrén (4x)"
Majstrovstvá sveta v atletike 2013

Majstrovstvá sveta v atletike 2013 boli 14. majstrovstvá sveta. Uskutočnili sa v ruskom meste Moskva od 10. do 18. augusta 2013. Najlepším slovákom sa stal Matej Tóth, ktorý skončil na piatom mieste v chôdzi na 50 kilometrov.
Hlasovanie.
O usporiadanie MS sa okrem Moskvy uchádzali aj Brisbane (Austrália) či Barcelona (Španielsko).
Hokejová liga majstrov 2008/2009 – kvalifikácia

V kvalifikačnom turnaji hokejovej ligy majstrov v sezóne 2008/2009 nastúpia proti sebe tímy HC Košice, Sinupret Ice Tigers a SC Bern. Kvalifikácia o poslednú miestenku v hokejovej Lige Majstrov sa uskutočnila 12. - 14. septembra. Pôvodne sa mala konať v Berne, ale tamojší štadión sa rekonštruje kvôli Majstrovstvám sveta v ľadovom hokeji 2009. O postup sa tak bojovalo systémom každý s každým v Norimbergu, pričom SC Bern - víťaz kvalifikácie - si zabezpečil postup
Európska cesta 29

Európska cesta 29 ("E29") je európska cesta, ktorá začína južne od Kolína v Nemecku a končí pri meste Saarbrücken v Nemecko. Je dlhá 283 km.
Priebeh.
E29 začína na križovatke Bliesheim pri Weilerswiste diaľnicou A1 a smeruje až na koniec diaľnice pri Blankenheime. Tu sa napája na B51 a ide cez mestá Blankenheim, Dahlem, Stadtkyll a Prüm a napája sa na A60a vedie k Bitburgu, kde sa opäť napojí na B51, potom sa napája na B257. E29 prekročí štátnu hranicu s Luxemburskom, kde pokračuje po ceste N11 a na A7. Pri Luxemburgu sa napojí na A7, na križovatke Gasperich na A3 a na križovatke Bettemburg na A13. E29 potom pokračuje pozdĺž štátnej hranice s Francúzskom po hranice s Nemeckom. Po prekročení hraníc sa napája na A8, ďalej sa napája na A620. Na výjazde Saarbrücken-Güdingen, kde sa opäť napája na B51 a končí na hranici s Francúzskom pri meste Rilchingen-Hanweiler.
Super Six

Super Six bol hokejový turnaj majstrov šiestich najlepších európskych líg. Usporiadavala ho IIHF ako náhradu za zaniknutú Európsku hokejovú ligu. Podobný osud stretol aj Super Six, keď ho od roku 2008 nahradila Hokejová liga majstrov.
Formát turnaja.
Turnaj mal jednoduchý postupový kľúč. Tímy boli rozdelené do dvoch divízii (v prvom ročníku sa nazývali skupiny), ktoré niesli mená po Ivanovi Hlinkovi a Alexandrovi Ragulinovi. V každej divízii boli tri tímy. Jednotliví víťazi divízií sa stretli vo finále o trofej Silver Stone.
Turniansky potok

Turniansky potok môže byť:
National League

National League (skr. NL) je najvyššia švajčiarska národná hokejová liga. Bola založená v roku 1916. V roku 1999 sa zmenila na profesionálnu uzavretú súťaž. Pred sezónou 2007/08 zmenila liga názov z Nationalliga A na súčasný National League A.
Formát.
V lige hrá 12 klubov. Osem najlepších celkov zo základnej časti postúpi do play-off. V play-off sa hrajú série na štyri víťazné zápasy. Zvyšné štyri celky hrajú súťaž o udržanie, tzv. "play-out". Porazený z finále play-outu bude hrať sériu na štyri víťazné zápasy s víťazom National League B. Víťaz série bude v nadchádzajúcom ročníku hrať National League A.
Štátny znak Chorvátska

Štátny znak Chorvátskej republiky pozostáva z piatich malých znakov a veľkej šachovnice. Jednotlivé znaky reprezentujú (zľava doprava): najstarší známy Chorvátsky znak, znak Republiky Dubrovník, znak Dalmácie, znak Istrie a znak Slavónie.
Mrenka štvorpruhá

Mrenka štvorpruhá (lat. "Puntius tetrazona") je druh ryby z čeľade kaprovité ("Cyprinidae").
Pôvod.
Mrenka štvorpruhá pochádza z juhovýchodnej Ázie (juhovýchodné Thajsko, Sumatra, Borneo).
Guláš

Guláš (niekedy nazývaný tiež guľáš) je hustá, výdatná polievka, ktorej podstatu tvorí dusené a varené hovädzie mäso. Obsahuje množstvo variabilných ingrediencií, mimo iných zemiaky, cibuľu, paradajky, cesnak, čierne korenie, štipľavú papriku a pod. Varí sa niekoľko hodín, najprv sa praží cibuľový základ. Známe sú rôzne kombinácie, napríklad s baraním či teľacím mäsom. Aj v súčasnosti vznikajú nové varianty tohto jedla.
Toto charakteristické pastierske jedlo si prisvojuje najmä maďarská kuchyňa, ale typické je aj v kuchyni chorvátskej, slovinskej, slovenskej, českej a rakúskej. Vo Viedni je dokonca reštaurácia s priliehavým názvom Gulaschmuseum zameraná predovšetkým na guláše, jednou z jej špecialít je napríklad aj Znojmiansky konský guláš, dakedy ponúkajú guláš z kengury.
Na Slovensku sa konajú regionálne súťaže vo varení gulášu, napríklad v obci Podhorie pri Banskej Štiavnici, kde sa každá z okolitých obcí predstavuje so svojim variantom gulášu. Tak isto aj v obci Hliník nad Hronom.
Etymológia.
Slovo "guláš" pochádza z maďarského "gulyás" [maď. výslovnosť dnes: gujáš, v minulosti: guľáš], odvodeného od slova "gulya" – "črieda".
Podľa Šimona Ondruša má toto slovo presnejšie takýto pôvod: Maďarský názov jedla "gulyás" vznikol v 19. storočí skrátením výrazu "gulyás hús", ktorý koncom 18. storočia znamenal "hovädzie mäso". Prídavné meno "gulyás" ("hovädzí") z tohto výrazu vzniklo z podstatného mena "gulya", ktoré vo význame "črieda dobytka, dobytok" v 16. storočí prešlo z východoslovenského slova "guľa" do maďarčiny. Vo východnej slovenčine (Abov, Spiš) guľa dodnes znamená aj čriedu dobytka. Slovenské (a slovanské) slovo "guľa" je praslovanského pôvodu a má spoločný pôvod so slovenským (a slovanským) slovom "hlava". Podľa Š. Ondruša je tvrdenie v známom maďarskom etymologickom slovníku z roku 1967, že slovo "gulya" má kaukazský pôvod, nesprávne.